Samandráttur: Línuskip: Eitt kemur undan Íslandi fyrst í vikuni, mest toskur. Undir Føroyum eru seks línuskip til fiskarí. Øll fiska mest av longu og so nakað av brosmu. Vit vantað at eitt, møguliga tvey landað í vikuni, meðan hini neyvan landað fyrr ennst í aðru viku. Restin liggur við bryggju, men helst fara fleiri út tá streymurin blívur betri. Útróður: Streymurin er harður, men batnar út á vikuna. Veðri verður skiftandi, so vit vantað ikki nógvan útróður. Fiskiskapurin er framvegis smáligur. Djúpvatnstrolarar: Tveir eru á Íslandsrygginum og fiska tosk. Teir landað helst síðst í vikuni. Ein fiskar upsa og kemur at landað mánadagin. Teir sum frysta umborð, fiska allir á djúpum vatni eftir svartkalva og so nakað av kongafiski. Partrolarar: Teir flestu eru úti og koma at landa sum vikan líður. Fiskaríið er á einari leið. Eitt par er ygginum og fiskar tosk og nakað av kongafiski og blálongu. Og so er eitt par sum fiskar vestanfyri eftir kongafiski. Trolbátar: Tríggir eru norðanfyri og fiska tosk og hýsu og so nakað av flatfiski og upsa. Helst landað teir fyrstella miðskeiðis í vikuni. Restin av trolbátunum liggja við bryggju, men fara helst út tá veðri fer at batna. Garnaskip: Trýggir fiska svartkalva og koma allir at landa síðst í vikuni. Fiskaríið er smáligt